Worcester F 80 Distinctiones

53 Diligere Debemus Inuicem

Diligere debemus inuicem, Eph. 4[:25]: *Quoniam sumus inuicem membra.* Ad hoc mouent tria. Primo debitum a quo nullus potest absolui. Non est in mundo tam fatuus quin solueret debitam pecuniam si soluendo possideret et non soluendo proderet. Talis est[[1]](#footnote-1) caritas secundum glossam, Rom. 13[:8]: *Nemini quidquam debeatis, nisi ut invicem diligatis.*

¶ Secundo, preceptum a quo nullus potest excusari, de dando pecuniam se potest excusare pauper, de peregrinando eger, de canendo raucus, set[[2]](#footnote-2) omnes diligere possunt, Joan. 15[:12]: *Hoc est preceptum meum, ut diligatis [invicem]*.

¶ Tercio documentum quod non[[3]](#footnote-3) potest falsificari. Nam hoc docet natura, quia *omne animal diligit sibi simile*, [Eccli. 13:19]. Hoc docet scriptura, [1] Pet. 1[:22]: *Simplici[[4]](#footnote-4) ex corde diligite invicem*. Rom. 12[:10]: *Caritate fraternitatis invicem diligentes*. [1] Thess. 4[:9]: *Ipsi enim vos a Deo dedicistis vt diligatis inuicem*.[[5]](#footnote-5)

¶ Quarto collegium a quo nullus debet excludi. Nam quilibet tenetur adire scolas melioris magistri. Sed Deus est optimus magister, Joan. 13[:35]: *In [hoc] cognoscent omnes quia mei estis discipuli*, *si dilectionem habueritis ad invicem*.

¶ Quinto, bonum

/fol. 230va/

quod plus effusum, plus contingit augeri. Ideo sapiens agricola dispergit semen vt multiplicetur, talis est caritas, [1] Thes. 3[:12]: *Dominus vos multiplicet, et abundare faciat caritatem* super *invicem.*

¶ Sexto, exemplum quod ab hominibus debet mutari, [1] Joan. 4[:11]: *Si Deus dilexit nos; et nos debemus* *diligere*. Eph. [5:1]: *Estote imitatores Dei, sicut filii carissimi*.

¶ Septimo, comodum sine quo nemo potest saluari, [1] Joan. 4[:12]: *Si diligamus invicem, Deus in nobis manet*, etc. Sed heu quia multi plus diligunt salmonem quam Salomonem, allia quam alleluya, piscem assum quam Christum passum, agnum lixum quam crucifixum. Ideo Augustinus, creauit me cum non eram, redemit me cum perieram. Assumpsit mortalitatem, sustinuit mortem. Pro hiis omnibus quid retribuam, certe non habeo nisi vt diligam. Item valde errare si Deum non amarem qui dedit mihi animam vt viuam graciam, vt bene viuam sapienciam, vt ordinate viuam et tandem daturus est gloriam vt bene viuam.

1. est ] *add*. est. [↑](#footnote-ref-1)
2. sed ] Lambeth, F 128 *corr*. si F 80. [↑](#footnote-ref-2)
3. non ] Lambeth, F 128 *om*. F 80. [↑](#footnote-ref-3)
4. simplici ] Lambeth, F 128 *corr*. simplices F 80. [↑](#footnote-ref-4)
5. invicem ] *add.* invicem. [↑](#footnote-ref-5)